তামিমকে সেঞ্চুরির অপেক্ষায় রাখল বৃষ্টি
অফ ফর্ম থেকে ফিরে ফর্মের তুঙ্গেই রয়েছেন তামিম ইকবাল। গত বছরের ইংল্যান্ড বিশ্বকাপের পর থেকেই ছন্দহীন ছিলেন তামিম। টানা ৭ ম্যাচে প্রত্যাশিত ব্যাটিং করতে পারেননি। যে কারণে তাকে নিয়ে কম সমালোচনা হয়নি। 







জিম্বাবুয়ের মতো দুর্বল প্রতিপক্ষের বিপক্ষে তিন ম্যাচ সিরিজের প্রথম স্লোথ গতিতে ব্যাটিং করে ৪৩ বলে মাত্র ২৩ রান করেন তামিম। ধীর গতির এমন ব্যাটিংয়ের পর দেশসেরা এ ওপেনারকে নিয়েও ব্যাপক সমালোচনা হয়। তবে সিরিজের দ্বিতীয় ম্যাচে দেশের হয়ে সর্বোচ্চ ১৫৮ রানের  ইনিংস খেলেন তামিম।




আগের ম্যাচে ১৩৬ বলে ২০টি চার ও ৩ ছক্কায় ঝকছকে ১৫৮ রানের ক্যারিয়ার সেরা ইনিংস খেলা তামিম শুক্রবারও সেঞ্চুরির অপেক্ষায় রয়েছেন। 
এদিন সিলেট আন্তর্জাতিক ক্রিকেট স্টেডিয়ামে জিম্বাবুয়ের বিপক্ষে তিন ম্যাচ সিরিজের শেষ খেলায় টস হেরে ব্যাটিংয়ে নেমে লিটন দাসের সঙ্গে গড়েন ১৮২ রানের রেকর্ড জুটি গড়েন তামিম। ২১ বছর আগে ১৯৯৯ সালে শাহরিয়ার হোসেন বিদ্যুত ও মেহরাব হোসেন অপরি গড়া ১৭০ রানের রেকর্ড ভাঙেন লিটন-তামিম।
এদিন শুরু থেকে দুর্দান্ত ব্যাটিং করেন লিটন দাস ও তামিম ইকবাল। বৃষ্টির আগে ওয়ানডে ক্যারিয়ারের ৩৬তম ম্যাচে তৃতীয় সেঞ্চুরি তুলে নেন লিটন দাস। ১০১ রানে অপরাজিত রয়েছেন তিনি। 
তবে ৮৪ বলে তিনটি চার ও ৪টি ছক্কায় ৭৯ রানে অপরাজিত রয়েছেন তামিম ইকাবাল। বৃষ্টির কারণে আপাতত বন্ধ রয়েছে। বৃষ্টির পর খেলা শুরু হলে আর কোনো ধরনের অঘটন না ঘটলে ক্যারিয়ারের ২৩তম সেঞ্চুরি উদযাপন করবেন তামিম। 
বৃষ্টির আগে বাংলাদেশ দল ৩৩.২ ওভার ব্যাটিং করে কোনো উইকেট না হারিয়ে সংগ্রহ করে ১৮২ রান।

অফ ফর্ম থেকে ফিরে ফর্মের তুঙ্গেইরয়েছেন তামিম ইকবাল। গত বছরের ইংল্যান্ড বিশ্বকাপের পর থেকেইছন্দহীন ছিলেন তামিম। টানা ৭ ম্যাচে প্রত্যাশিত ব্যাটিং করতে পারেননি। যে কারণে তাকে নিয়ে কম সমালোচনা হয়নি।